নভেম্বরেই ব্যাটিং শুরু শীতের, কমল তাপমাত্রা, ভোর-রাতে বইছে ঠাণ্ডা হাওয়া

কলকাতা: ফের পারদ পতন শহরের (Kolkata Temparatue Drop)। বঙ্গে দাপট দেখাচ্ছে পশ্চিমী হাওয়া। শীতের (Winter) মরশুম, শহরে পুরোপুরি না হলেও গ্রাম বাংলায় একেবারেই। সকালে ও রাতে রীতিমতো কাঁপন ধরাচ্ছে শীত। পশ্চিমী হাওয়ার হাত ধরে কলকাতায় (Kolkata Winter) পারদ পতন। তাপমাত্রা এক ধাক্কায় ১৭ডিগ্রির ঘরে। আজ বুধবার শহরের তাপমাত্রা ১৭.২ ডিগ্রি সেলসিয়াস। যা স্বাভাবিকের থেকে প্রায় তিন ডিগ্রী কম। নেমেছে সর্বোচ্চ তাপমাত্রা পারদ। ২৮.২° দিনের তাপমাত্রা। আগামী ৫ দিনের মধ্যে দক্ষিণবঙ্গের অনেক জায়গায় সর্বনিম্ন তাপমাত্রা স্বাভাবিকের চেয়ে ২-৩ ডিগ্রি সেলসিয়াস কম থাকার সম্ভাবনা রয়েছে।

দক্ষিণবঙ্গে শীতের আমেজ বাড়ল। নভেম্বরের মাঝামাঝি পেরিয়ে শীতের পরদ নামতেই শহরবাসীর মুখে হাসি। স্বাভাবিকের থেকে দুই তিন ডিগ্রি সেলসিয়াস নীচে তাপমাত্রা বিভিন্ন জেলাতে। খুব সকালে ও রাতে শীতের আমেজ বেশি। বেলা বাড়লে আমেজ উধাও। খুব সকালে হালকা কুয়াশা। উপকূল ও সংলগ্ন জেলা গুলিতে কুয়াশার সম্ভাবনা বেশি। আপাতত চার পাঁচ দিন তাপমাত্রার পরিবর্তন এর সম্ভাবনা কম। সর্বনিম্ন তাপমাত্রা একই রকম থাকবে। চলতি সপ্তাহে শনিবার পর্যন্ত শীতের আমেজ রাতে ও সকালে। পশ্চিমের জেলায় তাপমাত্রা ১৪°আসে পাশে ঘোরাফেরা করবে।

আরও পড়ুন: “নিয়োগের প্রক্রিয়া আটকে আছে কেন?,” স্বাস্থ্যভবনে প্রশ্ন মমতার

আলিপুর আবহাওয়া দফতর জানিয়েছে, কলকাতা ও সংলগ্ন এলাকায় সর্বোচ্চ ও সর্বনিম্ন তাপমাত্রা থাকতে পারে যথাক্রমে ২৯ ডিগ্রি সেলসিয়াস ও ১৮ ডিগ্রি সেলসিয়াস। পশ্চিমের জেলাগুলিতে শীতের থাবা বেশি থাকবে। ইতিমধ্যেই বাঁকুড়া, পুরুলিয়া, বীরভূম-সহ পশ্চিমের জেলাগুলিতে সর্বনিম্ন তাপমাত্রার পারদ ১৭ ডিগ্রির নীচে নেমে গিয়েছে। ১৫ ডিগ্রির নীচে নেমে গিয়েছে বীরভূম, বাঁকুড়ার কোনও কোনও এলাকার রাতের তাপমাত্রা। তাপমাত্রা কমে পশ্চিমের জেলাগুলিতে পারদ ১৩ ডিগ্রি ছুঁতে পারে । কলকাতা-সহ হাওড়া, হুগলি, বীরভূম, নদিয়া ছাড়াও আরও কিছু জেলায় ভোরের দিকে ঘন কুয়াশাও দেখা যেতে পারে।

উত্তরবঙ্গের বেশিরভাগ জেলাতে সকালের দিকে হালকা কুয়াশা। পার্বত্য এলাকায় কুয়াশার পরিমাণ বেশি হতে পারে। দার্জিলিং কালিম্পং আলিপুরদুয়ার কোচবিহার জলপাইগুড়ি সব জেলাতেই কুয়াশার সম্ভাবনা। রৌদ্রোজ্জ্বল পরিবেশ। আপাতত শুষ্ক আবহাওয়া। আপাতত পাঁচ দিন সর্বনিম্ন তাপমাত্রায় খুব বেশি পরিবর্তন নেই। বৃষ্টির কোনো সম্ভাবনা আপাতত নেই। তবে হাওয়া অফিস জানিয়েছে, নভেম্বরের শেষ দিকে বা ডিসেম্বরের শুরুতেই উত্তর-পশ্চিম থেকে ঠান্ডা হাওয়ার জোর বাড়বে, তখন আরও কমবে তাপমাত্রা। ফলে ডিসেম্বরের প্রথম সপ্তাহ থেকেই কলকাতা ও আশপাশের জেলায় জমে উঠবে শীতের আমেজ।

অন্য খবর দেখুন