বঙ্গে শীতের স্পেল শুরু, আরও বাড়বে ঠান্ডা? দেখুন আবহাওয়ার লেটেস্ট আপডেট

কলকাতা: বঙ্গে শীতের স্পেল শুরু। গত ১০ বছরে নভেম্বরে প্রথমার্ধের সবচেয়ে শীতল দিন। ১১ নভেম্বর রেকর্ড সর্বনিম্ন তাপমাত্রা ১৮.২ ডিগ্রি সেলসিয়াস। হওয়া অফিস জানাচ্ছে, উত্তর-পশ্চিমা শুষ্ক বাতাসের কারণে এমনটা হচ্ছে। তবে ‘আর্লি কোল্ড স্পেল’ মানেই কড়া শীত নয়। সকালে ও রাতে রীতিমতো কাঁপন ধরাচ্ছে শীত। মতো রাজ্যে শীতের আমেজ শুরু হয়েছে। প্রায় প্রতিটি জেলাতেই তাপমাত্রার পারদ নিম্নমুখী। পশ্চিমী হাওয়ার হাত ধরে কলকাতায় (Kolkata Winter) পারদ পতন। তাপমাত্রা এক ধাক্কায় ১৭ডিগ্রির ঘরে। আজ বুধবার শহরের তাপমাত্রা ১৭.২ ডিগ্রি সেলসিয়াস। যা স্বাভাবিকের থেকে প্রায় তিন ডিগ্রী কম। নেমেছে সর্বোচ্চ তাপমাত্রা পারদ। ২৮.২° দিনের তাপমাত্রা। আগামী ৫ দিনের মধ্যে দক্ষিণবঙ্গের অনেক জায়গায় সর্বনিম্ন তাপমাত্রা স্বাভাবিকের চেয়ে ২-৩ ডিগ্রি সেলসিয়াস কম থাকার সম্ভাবনা রয়েছে।

হাওয়া অফিস জানাচ্ছে, বুধবার শহরে মরশুমের শীতলতম দিন। এদিন শহরের সর্বনিম্ন তাপমাত্রা নেমে গিয়েছে ১৭ ডিগ্রি সেলসিয়াসের ঘরে। সর্বনিম্ন তাপমাত্রা ছিল ১৭.২ ডিগ্রি সেলসিয়াস। যা স্বাভাবিকের থেকে ৩.১ ডিগ্রি সেলসিয়াস কম। এদিকে, রাতের তাপমাত্রাতেও বিস্তর ফারাক দেখা যাচ্ছে। মঙ্গলবার রাতেই কলকাার তাপমাত্রা (Kolkata Temparatue Drop) মেনে গিয়েছিল ১৮.২ ডিগ্রিতে। বুধবার সকালে তা আরও ১ ডিগ্রি কমে দাঁড়ায় ১৭.২ ডিগ্রিতে। কলকাতা শহরের সর্বোচ্চ তাপমাত্রাতেও বদল অনুভূত হচ্ছে। মঙ্গলবার শহরের সর্বাধিক তাপমাত্রা ছিল ২৮.৬ ডিগ্রি সেলসিয়াস। যা স্বাভাবিকের থেকে ২.৪ ডিগ্রি সেলসিয়াস কম।

আরও পড়ুন: ফের রাজ্যের মুকুটে কেন্দ্রের পুরস্কার, উচ্ছ্বসিত মুখ্যমন্ত্রী

আলিপুর আবহাওয়া দফতর দক্ষিণবঙ্গের প্রায় প্রতিটি জেলাতেই আকাশ পরিষ্কার থাকবে সপ্তাহের বাকি দিনগুলিতে। বিভিন্ন জেলাতেও একধাক্কায় কমেছে অনেকটা তাপমাত্রা। জেলায় জেলায়ও শীতের আমেজ উপভোগ করছেন বঙ্গবাসী। পশ্চিমের জেলাগুলিতে শীতের থাবা বেশি থাকবে। বাঁকুড়া, পুরুলিয়া, বীরভূম-সহ পশ্চিমের জেলাগুলিতে সর্বনিম্ন তাপমাত্রার পারদ ১৭ ডিগ্রির নীচে নেমে গিয়েছে। ১৫ ডিগ্রির নীচে নেমে গিয়েছে বীরভূম, বাঁকুড়ার কোনও কোনও এলাকার রাতের তাপমাত্রা। তাপমাত্রা কমে পশ্চিমের জেলাগুলিতে পারদ ১৩ ডিগ্রি ছুঁতে পারে ।

এদিকে উত্তরবঙ্গে এই সময়টা দারুণ উপভোগ করছেন পর্যটকরা। উত্তর–পশ্চিমের ঠান্ডা হাওয়া দক্ষিণবঙ্গের দখল পুরোপুরি নিতে পারেনি। তবে উত্তরবঙ্গে রয়েছে উত্তর-পশ্চিম হাওয়ার দাপট। উত্তরবঙ্গের বেশিরভাগ জেলাতে সকালের দিকে হালকা কুয়াশার দাপট রয়েছে। পার্বত্য এলাকায় কুয়াশার পরিমাণ বেশি হতে পারে। দার্জিলিং, কালিম্পং, আলিপুরদুয়ার, কোচবিহার ও জলপাইগুড়িতে কুয়াশার দাপট বেশি থাকবে বলে জানিয়েছে হাওয়া অফিস। নভেম্বরের মাঝামাঝি এই শীতের আমেজ দেখে জাঁকিয়ে ঠান্ডা পড়া নিয়ে রীতিমতো আশাবাদী শীতপ্রেমীরা।

দেখুন ভিডিও